Rafał Blechacz

Rafał Blechacz (* 30. jún 1985, Nakło nad Notecią, Poľsko) je poľský klavirista, absolútny víťaz prestížnej Chopinovej medzinárodnej klavírnej súťaže v roku 2005.

 Životopis 
S hrou na klavír začínal až v ôsmich rokoch, z počiatku uvažoval aj o hre na organ. V roku 2007 promoval na Hudobnej akadémii Feliksa Nowowiejského v Bydgoszczi, kde študoval u Katarzyny Popowové-Zydron.

Jeho hviezdnu kariéru odštartovalJean-Pierre Thiollet, 88 notes pour piano solo, "Solo nec plus ultra", Neva Editions, 2015, p.52. ISBN 978 2 3505 5192 0. úspech z 21. októbra 2005 v Chopinovej medzinárodnej klavírnej súťaži vo Varšave, kedy získal hlavné ceny v týchto piatich kategóriách: polonéza, mazurka, sonáta, klavírny koncert a najlepší poľský účastník súťaže.

V roku 2007 nahral v spoločnosti Deutsche Grammophon komplet Chopinových prelúdií, druhé CD z roku 2008 pre Deutsche Grammophon obsahovalo sonáty ďalších svetových skladateľov (Haydn, Beethoven, Mozart), tretie CD z roku 2009 obsahuje oba Chopinove klavírne koncerty.

 Dôležité koncertantné úspechy 
 1996 - Prvá cena v klavírnej súťaži Chariot Apolla.
 1997 - Prvá cena a čestné uznanie za klavírny prednes skladieb Frederica Chopina v národnej súťaži v Sagane.
 1998 - Druhá cena v súťaži skladateľa K. Pałbickiego v Bydgoszczi.
 1999 - Druhá cena v celoštátnej súťaži Chopin pre deti a mládež.
 2002 - Druhá cena v Medzinárodnej súťaži pre mladých klaviristov "Arthur Rubinstein in memoriam" v Bydgoszczi.
 2002 - Titul laureáta zo súťaže "Mladé pódium XXXVI" v rámci poľského klavírneho festivalu v Slupsku.
 2003 - Druhá cena na piatej medzinárodnej klavírnej súťaži v Hamamatsu v Japonsku.
 2004 - Prvá cena na Medzinárodnej klavírnej súťaži v Maroku.
 2005 - 21. októbra sa stal víťazom pätnásteho ročníka Chopinovej medzinárodnej klavírnej súťaže.

 Referencie 

 Iné projekty 

 Externé odkazy 
 Rafał Blechacz - oficiálna stránka
 Rafał Blechacz's fan club 
 Rafal Blechacz Performed in Warsaw - NPR 18OCT2006
 Rafal Blechacz recorded Chopin's two Piano Concertos - NPR 14FEB2010

 Zdroj 

Kategória:Poľskí klaviristi